Úradný vestník L 028 , 01/02/1977 S. 0035 - 0036

Fínske špeciálne vydanie: Kapitola 3 Zväzok 8 S. 0073

Grécke špeciálne vydanie: Kapitola 03 Zväzok 17 S. 0078

Švédske špeciálne vydanie: Kapitola 3 Zväzok 8 S. 0073

Španielske špeciálne vydanie: Kapitola 03 Zväzok 11 S. 0191

Portugalské špeciálne vydanie Kapitola 03 Zväzok 11 S. 0191



Nariadenie Komisie č. 209/77 z 31. januára 1977, ktorým sa mení a dopĺňa nariadenie (EHS) č. 776/73 o registrácii zmlúv a odovzdávaní údajov pokiaľ ide o chmeľ KOMISA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, so zreteľom na nariadenie Rady (EHS) č. 1696/71 z 26. júla 1971 o spoločnej organizácii trhu s chmeľom [1], zmenené a doplnené Aktom o pristúpení [2], a najmä na článok 6 ods. 5 a článok 18 uvedeného nariadenia; vzhľadom na to, že nariadenie Komisie (EHS) č. 776/73 z 20. marca 1973 o registrácii zmlúv a odovzdávaní údajov pokiaľ ide o chmeľ [3] stanovuje zoznam údajov, ktoré majú členské štáty oznámiť Komisii s cieľom vypracovania výročnej správy v zmysle článku 11 nariadenia (EHS) č. 1696/71; keďže sa tieto údaje týkajú najmä výnosov pestovateľov; keďže štruktúry trhu sa môžu oblasť od oblasti líšiť, je nutné upresniť niektoré faktory na ktorých je založené hodnotenie výnosu a štádium, v ktorom sa takéto hodnotenie má uskutočniť, sa musí špecifikovať, aby bolo možné porovnať údaje zo všetkých členských štátov; keďže opatrenia v tomto nariadení sú v súlade so stanoviskom Riadiaceho výboru pre chmeľ, PRIJALA TOTO NARIADENIE: Článok 1 Článok 4 nariadenia (EHS) č. 776/73 sa týmto mení a dopĺňa takto: "Každý členský štát oznámi Komisii každoročne najneskôr do 31. marca nasledovné údaje: 1. pre každú uznanú pestovateľskú oblasť a každú odrodu: a) pre zber v bežnom kalendárnom roku a pre každý nasledujúci zber: - množstvo chmeľu, na ktoré sa vzťahujú zmluvy uzatvorené vopred, - priemerné ceny za 50 kilogramov; b) pre všetky dodávky uskutočnené od zberu predchádzajúceho kalendárneho roku, pričom rozlišuje medzi zmluvami uzatvorenými vopred a zmluvami uzatvorenými inak: - dodané množstvá chmeľu, - priemerné ceny za 50 kilogramov; c) marketingové štádium pri ktorom sa dosiahli uvedené ceny; 2. pre všetky dodávky uskutočnené od predchádzajúceho kalendárneho roku: a) priemerné náklady na prvotnú úpravu chmeľu (prvé sušenie a prvé balenie), ktoré hradí výrobca na farme a ktoré sa vzťahujú na 50 kilogramov; b) priemerné náklady na druhú úpravu chmeľu (sírenie, konečné sušenie, konečné balenie, značenie), ktoré sa vzťahujú na 50 kilogramov; c) priemerné náklady na skladovanie chmeľových šištičiek hradené za producentovodbytovými organizáciami výrobcov, či už získali uznanie alebo nie podľa článku 7 ods. 3 nariadenia (EHS) č. 1696/71, a obchodníkmi, ktoré sa vzťahujú na 50 kilogramov; d) priemerné náklady na uvedenie na trh, ktoré hradia odbytové organizácie výrobcov, a ktoré sa vzťahujú na 50 kilogramov; 3. ak sa úprava chmeľu uskutoční v rámci jedinej operácie, môže príslušný členský štát oznámiť jednu cifru pre náklady týkajúce sa ods. 2 písm. a) a b); 4. pre obdobie od 1. septembra do 31. augusta, pričom rozlíši vnútorný obchod v rámci Spoločenstva a obchod s tretími štátmi, množstvá a ceny s dodaním na hranice (za 100 kilogramov) a) dovozy: - 12.06 chmeľových šištičiek a lupulínu, - 13.03 A VI chmeľového extraktu; b) vývozy: - 12.06 chmeľových šištičiek a lupulínu, - 13.03 A VI chmeľového extraktu." Článok 2 V prvej vete sa týmto v článku 6 nariadenia (EHS) č. 776/73 doplňuje toto: "pričom rozlíši medzi pestovateľskými plochami v prvom roku produkcie, pestovateľskými plochami druhom roku produkcie a ostatnými plochami;." Článok 3 Toto nariadenie sa bude uplatňovať od tretieho dňa po vyhlásení v Úradnom vestníku Európskych spoločenstiev. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 31. januára 1977 Za Komisiu Finn gundelach podpredseda [1] Ú. v. ES L 175, 4.8.1971, s. 1. [2] Ú. v. ES L 73, 27.3.1972, s. 14. [3] Ú. v. ES L 74, 22.3.1973, s. 14. --------------------------------------------------